వి.శివరామకృష్ణారావు

వడ్డెమాను శివరామకృష్ణారావు ఆంధ్రప్రదేశ్ రాష్ట్రానికి  చెందిన రాజకీయ నాయకుడు. ఆయన బద్వేలు శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.

శివరామకృష్ణారావు ఆధ్యాత్మికత వైపు ఆకర్షితులై 3 ఏప్రిల్ 2021న తూర్పుగోదావరి జిల్లా రాజమండ్రి పుష్కర ఘాట్‌లో స్వామి సత్వవిదానంద సరస్వతి ఆధ్వర్యంలో సన్యాసం స్వీకరించి తన పేరును శివరామానంద సరస్వతిగా మార్చుకున్నాడు.

రాజకీయ జీవితం
డాక్టర్ వి.శివరామకృష్ణారావు 1972లో జరిగిన ఆంధ్రప్రదేశ్ శాసనసభ ఎన్నికలలో స్వతంత్ర అభ్యర్థిగా పోటీ చేసి ఓడిపోయి ఆ తరువాత 1978లో జనతా పార్టీ నుండి బద్వేలు నియోజకవర్గం నుండి ఎమ్మెల్యేగా పోటీ చేసి తొలిసారి అసెంబ్లీకి ఎన్నికయ్యాడు. ఆయన ఆ తరువాత 1983, 1985, 1994, 1999లో జరిగిన ఎన్నికలలో కాంగ్రెస్​ నుంచి పోటీ చేసి ఓడిపోయాడు. ఆయన 1989లో జరిగిన ఆంధ్రప్రదేశ్ శాసనసభ ఎన్నికలలో రెండోసారి ఎమ్మెల్యేగా ఎన్నికై,  చివరిసారిగా 2001 ఉప ఎన్నికల్లో బద్వేలు నియోజకవర్గంలో కాంగ్రెస్​ నుంచి పోటీ చేసి తన సమీప టీడీపీ అభ్యర్థి కమలమ్మ చేతిలో 58 వేల ఓట్లతో ఓడిపోయాడు.

మూలాలు

వర్గం:ఆంధ్రప్రదేశ్ రాజకీయ నాయకులు